BJC กระป๋องบุบ.!
ชัดแล้วว่า!ช่วง 2 วันที่ผ่านมา ราคาหุ้นบริษัท เบอร์ลี่ ยุคเกอร์ จำกัด (มหาชน) หรือ BJC ปรับตัวลงเกือบ 10% เหตุกังวลงบไตรมาส 2/62 ไม่ค่อยจะสู้ดี.!! สารตั้งต้นมาจากธุรกิจบรรจุภัณฑ์ยังไม่ฟื้น หลังไตรมาส 1/62 รายได้ลดลงกว่า 8% นั่นทำให้กำไรรวมไม่สู้ดีนัก..!!
30 พ.ค. 2562

สำนักข่าวรัชดา
ชัดแล้วว่า!ช่วง 2 วันที่ผ่านมา ราคาหุ้นบริษัท เบอร์ลี่ ยุคเกอร์ จำกัด (มหาชน) หรือ BJC ปรับตัวลงเกือบ 10% เหตุกังวลงบไตรมาส 2/62 ไม่ค่อยจะสู้ดี.!! สารตั้งต้นมาจากธุรกิจบรรจุภัณฑ์ยังไม่ฟื้น หลังไตรมาส 1/62 รายได้ลดลงกว่า 8% นั่นทำให้กำไรรวมไม่สู้ดีนัก..!!
ปมเหตุที่รายได้ธุรกิจบรรจุภัณฑ์ลดลง..มาจากลูกค้ารายใหญ่ นั่นคือบริษัท คาราบาวกรุ๊ป จำกัด (มหาชน) หรือ CBG มีการยกเลิกสัญญาการซื้อขายกระป๋องไป เป็นหนึ่งในปัจจัยที่ทำให้ไตรมาส 1/62 รายได้จากธุรกิจบรรจุภัณฑ์ลดลงเหลือ 4,896 ล้านบาท จากที่ช่วงเดียวกันปีก่อนทำได้ 5,322 ล้านบาท หรือลดลง 8% ดังกล่าว
โดยรายได้จากการขายกระป๋องให้ CBG คิดเป็นสัดส่วน 10-15% ของยอดขายกระป๋องทั้งหมด (ประมาณ 1% จากรายได้รวมทั้งหมดของ BJC) ส่วนโครงสร้างรายได้รวม BJC ช่วงไตรมาส 1/62 มาจากธุรกิจค้าปลีก (ห้างบิ๊กซี) 70% ธุรกิจบรรจุภัณฑ์ 13% ธุรกิจสินค้าอุปโภคบริโภค 12% ธุรกิจสินค้าเวชภัณฑ์และเทคนิค 5%
ขณะที่สัดส่วนกำไรมาจากธุรกิจค้าปลีก (ห้างบิ๊กซี) 57% ธุรกิจบรรจุภัณฑ์ 22% ธุรกิจสินค้าอุปโภคบริโภค 12% ธุรกิจสินค้าเวชภัณฑ์และเทคนิค 9% บ่งบอกได้ชัดว่าธุรกิจบรรจุภัณฑ์มีผลต่อกำไรสุทธิของ BJC อย่างมีนัยยะทีเดียว
ที่น่าเป็นห่วง..นับจาก CBG ยกเลิกสัญญาไป แม้บริษัทระบุว่า มีลูกค้าใหม่แล้ว 3 ราย รายแรกเริ่มดำเนินการแล้วช่วงไตรมาส 1/62 ส่วนอีก 2 ราย จะเริ่มช่วงครึ่งหลังปีนี้
แต่ดูเหมือนรายได้จากลูกค้ารายแรก ยังไม่สะท้อนในงบการเงินไตรมาส 1/62 จึงยังไม่ทราบได้ชัดเจนว่ารายได้เท่าไรและสามารถชดเชยรายได้ที่ขาดหายไปจาก CBG ได้หรือไม่.!? เช่นเดียวกับอีก 2 รายใหม่ ที่ยังไม่ปรากฎชัดเจนว่าจะสร้างรายได้ให้ BJC เท่าไร..และเมื่อไหร่..!?
ด้วยเงื่อนไขดังกล่าว..ตัวเลขงบการเงินไตรมาส 2/62 จึงไม่แตกต่างจากไตรมาส 1/62 มากนัก เพราะถึงแม้จะมีรายได้จาก “ขวดแก้ว” ที่มาเลเซีย เพิ่มขึ้นมาบ้าง แต่แนวโน้มการอ่อนตัวของกำไรน่าจะยังปรากฏอยู่เช่นเดิม
ว่าไปแล้วรายได้และกำไรจากธุรกิจบรรจุภัณฑ์ที่หดหายไป เปรียบได้ดั่ง “กระป๋องบุบ” ที่ต้องรอแรงอัดจากรายได้และกำไรเข้ามาทำให้ “กระป๋องคืนรูป” สู่ปกติได้อีกครั้ง
ว่าแต่จะเมื่อไหร่..เท่านั้นเอง..!??
…อิ อิ อิ…